หลายคนมีความเห็นว่าขนาดของ Pool นั้นไม่ได้มีความสำคัญมากนักในการจ่ายผลตอบแทน และจำนวนเหรียญที่ขุดได้ในช่วงเวลาหนึ่งนั้นไม่ได้แปรผันตามกำลังการประมวลผลไม่ว่าจะมีขนาดใหญ่หรือขนาดเล็กก็ตาม แต่มีสิ่งหนึ่งที่มีความสำคัญโดยตรงกับขนาดของ Pool อย่างแน่นอนก็คือ “เรื่องของเวลา”
Pool ที่ใหญ่ขึ้นจะมีความเป็นไปได้สูงที่จะพบบล็อกได้ง่ายกว่า อันเป็นผลมาจากพลังการประมวลผลจำนวนมาก ในขณะที่ Pool ขนาดเล็กกว่าอาจต้องใช้เวลานานกว่าจะพบบล็อก
หากคุณชื่นชอบรูปแบบการจ่ายผลตอบแทนที่สูงแต่ไม่สม่ำเสมอนั้น Pool ที่เล็กกว่าอาจเหมาะกับคุณ แต่ในทางตรงกันข้ามหากคุณต้องการผลตอบแทนที่สม่ำเสมอถึงแม้จะอยู่ในอัตราต่ำ คุณอาจจะเลือก Pool ที่มีขนาดใหญ่ก็ได้เช่นเดียวกัน ซึ่งจะเห็นได้ว่าขนาดของ Pool นั้นจะมีความสำคัญในเรื่องของเวลามากกว่าการจ่ายผลตอบแทน